Aktivitetsudvalget – Foreningen Vallensbæk Senior Park

|  |
| --- |
| På forslag fra Margrethe & Jens har Aktivitetsudvalget besluttet at arrangere en række cafe-arrangemen-ter, hvor beboerne får lejlighed til at fortælle om deres eget liv eller om begivenheder og/eller interesser, som har betydet noget særligt for dem. Vi lægger ud med foreløbigt 3 arrangementer her i de kommende måneder. **Hvor godt kender vi egentlig hinanden?** Vi er sikre på, at der iblandt os er mange spændende historier, som det kunne være interessant at høre, skrev Margrethe & Jens i deres forslag, og vi har taget dem på ordet og bedt dem forsøge at lave nogle arrangementer.***Formen bliver onsdagsarrangementer i café-form, der finder sted i Fælleslokalet fra kl. 15.30-17.30. Her serveres en drink (med/uden alkohol) valgt af dagens gæst, sammen med lidt snacks, kiks og tilsv. Arrangementerne koster kr. 25 pr. deltager og kræver forudgående tilmelding.*** *Caféen gennemføres kun, hvis der er tilmeldt mindst 15 deltagere ved fristens udløb. Deltagerbeløbet går til drinken mv. (og dagens gæst får som honorar en flaske af samme indhold)*Formen afhænger af de enkelte medvirkende. Det kan være ’lysbilleder’, en fortælling om en begivenhed, en rejse, en hobby, et livsforløb. Eller som et lille foredrag, en fortælling, en rejseskildring, eller blot som en samtale eller interview. Margrethe & Jens hjælper gerne med tilrettelæggelsenKontakt Margrethe eller Jens, hvis **du** har et godt forslag til et emne og en person blandt os, som du synes det kunne være spændende at høre mere om, eller hvis du selv har et emne, du selv gerne vil fortælle om. Eller en rejse… Eller en hobby….**OBS…**De 3 første Cafe ½4-arrangementer: |
| Cafe AOnsdag 8. februarKl. 15.30-17.30**Tilmelding sen. 31. januar** | ’Mit liv på de rå og bonede gulve’ | **Per Lassen** fortæller muntre anekdoter fra sit lange liv som gulvlægger og fra sin opvækst i København & livet i Vallensbæk |
| Cafe BOnsdag 8. martsKl. 15.30-17.30**Tilmelding senest 6. marts** | ‘Krim, Sortehavet og Ukraine før besættelsen i 2014 og Lviv før krigen i 2022’  | **Kirsten Petersen\* og Jens Clausager** fortæller og viser fotos fra rejser til Krim i Sortehavet og Ukraine før Ruslands besættelse af Krim og fra storbyen Lviv før 2022-krigen. **\*** Kirsten P. har sagt ja uden at kende datoen. |
| Cafe COnsdag 3. majKl. 15.30-17.30**Tilmelding senest 24. april** | ‘Mit liv på landets tankstationer, HMF - og mine bedste fotos’ | **Jørgen Bresson** fortæller fra sit arbejdsliv og sine mange år med fotografering som hobby, og noget om HMF – Havnens Motor Færge! |

**Tilmelding** sker ved at indbetale kr. 25 pr. person for hvert cafe-arrangement. Indbetal til VSP reg.nr. 2277 konto nr. 6281 662 862 inden de anførte tilmeldingsdage. Husk at anføre navn(e) og ”cafe A, B eller C. Du kan godt tilmelde dig flere caféer samtidig.